《同游宗振陈伯岑集陈季迪斋中》
明代·徐熥

六月溪行苦烦暑，日暮维舟向江渚。乘兴行歌访故人，科头跣足花间语。

花间相对忘主宾，驩呼无异平生亲。今朝潦倒斋头客，明日飘零江海人。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。